[{"text_idx": "#000004", "text": "Helo, Kerina Jones ydw i ac rwyf wedi fy lleoli yn yr adran Gwyddor Data Poblogaeth yn yr Ysgol Feddygaeth. Fi yw\u2019r arweinydd academaidd ar gyfer llywodraethu gwybodaeth ac ymgysylltu a\u0302\u2019r cyhoedd ar draws mentrau a leolir yn Abertawe gan gynnwys y banc data Cyswllt Diogel Gwybodaeth Ddienw (SAIL). Mae fy ngwaith yn ymwneud yn bennaf a\u0302 Goblygiadau Moesegol, Cyfreithiol a Chymdeithasol (ELSI) sy\u2019n gysylltiedig a\u0302 defnyddio data am bobl at ddibenion ymchwil, tra\u2019n diogelu preifatrwydd. Rwyf wedi bod yn addysgu yn Abertawe ers rhyw 10 mlynedd. Mae gennyf gefndir academaidd ym maes biocemeg a bu\u2019r modiwl diweddaraf a luniais yn seiliedig ar ELSI genomeg gymhwysol ar gyfer y rhaglen MA mewn Meddygaeth Genomig. Mwynheais hyn yn fawr oherwydd cefais gyfle i gyfuno fy meysydd o arbenigedd. Fel yn achos llawer o bobl, dechreuais feddwl am y gymrodoriaeth fel rhywbeth y dylwn feddu arno ond nid oeddwn yn sylweddoli pa mor ddefnyddiol y byddai\u2019r broses ddysgu i mi ar gyfer dulliau llunio a chyflwyno fy addysgu. Os yw hyn yn swnio ychydig yn nai\u0308f, siw\u0302r o fod dyna oedd y sefyllfa!"}]